Publication: Magyar Közlöny
Issue: MK-2007-67 (Year: 2007, Number: 67)
Era: 2004-2010
Section: vizsgált fél számára biztosítaná. Emellett megítélése szerint az eljárás a lelkiismereti és vallásszabadságról, valamint az egyházakról szóló 1990. évi IV. törvény szerint is aggályos, mivel a vizsgálat a vallásgyakorlás központi eleméhez kapcsolódó
Paragraph Index: 130

vizsgált fél számára biztosítaná. Emellett megítélése szerint az eljárás a lelkiismereti és vallásszabadságról, valamint az egyházakról szóló 1990. évi IV. törvény szerint is aggályos, mivel a vizsgálat a vallásgyakorlás központi eleméhez kapcsolódó eszközhasználatot is érintette. A biztos ellenkérelmében kifejtette, hogy az egyház szakvélemény kiadását kérõ levele kézhezvételekor az eljárással kapcsolatos döntését az ajánlás fenntartásáról, módosításáról vagy visszavonásáról – éppen a felperes érdemi válaszának elmaradása miatt – még nem hozta meg. Vagyis a kérdéses szakvélemény ekkor az adatvédelmi törvény 19/A. §-a szerinti döntést megalapozó iratnak minõsült. A Fõvárosi Bíróság a perben 2006. augusztus 24. napján, majd október 19. napján tartott tárgyalást. A második tárgyaláson a biztos – fenntartva az általa korábban elõadottakat – a szakvéleményt az egyház képviselõje részére átadta, mivel nyilvánvalóvá vált számára, hogy nem fogadja el az ajánlásban foglaltakat, tehát az eljárás lezárásának – és ezáltal a szakvélemény kiadásának – akadálya éppen a per megindítása miatt szûnt meg. A bíróság a perben 2006. október 31. napján kihirdetett ítéletében, a biztos álláspontját elfogadva, az egyház keresetét jogalap hiányában teljes egészében elutasította. Rádióhullámokon alapuló azonosítási technológiák A XXI. század elején az információs társadalom polgára számára nem szokatlan, hogy a rohamosan fejlõdõ adatátviteli rendszerek a vezeték nélküli hálózatok világává alakítják a jelenlegi technológiai struktúrákat. Ma már bárki számára elérhetõ, hogy a különbözõ infokommunikációs eszközei, mint például egy mobiltelefon, laptop vagy PDA, bluetooth vagy infrakapcsolat segítségével kommunikáljanak egymással. Az elmúlt évek során megindult a fejlõdés a rádióhullámok közremûködésével történõ adatkommunikáció irányába is. A Radio Frequency Identification (rádióhullámokon alapuló azonosítás, RFID) ma már széles körben alkalmazott azonosítási rendszer, amely a rádióhullámok által közvetített adatok feldolgozásán alapul. A technológia lényege, hogy az RFID címke vagy chip – közismert nevén „tag” – rádiójelek segítségével információt közvetít a hordozó tárgyról. Az RFID technológiai rendszer két eszköz kommunikációjára épül: az egyik az RFID „tag” (angol szó, jelentése: címke, cédula), a másik az RFID olvasó (reader). A tipikus RFID „tag” egy chipet és egy antennát tartalmaz, és ezek egy hordozórétegen vannak rögzítve. A chipen a memóriakapacitás függvényében az általános információkon túl egyedi azonosítók is elhelyezhetõk, például egy termék esetében annak elõállítója, gyártásának idõpontja, sorszáma, rendelteté- 2007/67/II. szám si helye. Az RFID címke leginkább a termék vonalkódjára emlékeztet, mégis kardinális a különbség a két termékazonosítási rendszer között. A vonalkód az általános termékazonosításra képes, az RFID rendszernek pedig az a célja és feladata, hogy a termék egyedi azonosítását elvégezze. Az olvasó – ahogy a neve is mutatja – abban játszik szerepet, hogy az RFID „tag”-en tárolt információk digitális formában kiolvashatók legyenek. Az olvasó antennája rádióhullámok kibocsátásával kapcsolatot keres az RFID „tag”-gel. A rádióhullámot érzékelõ „tag” a memóriájában tárolt információkat analóg jelek formájában leadja az olvasónak, amely az analóg jelet digitálissá alakítja át. A digitális adatokat pedig az RFID rendszerhez csatlakoztatott számítógépes rendszer értelmezi és feldolgozza. A technológiai alapok ugyan adottak, de az RFID rendszereknek mégis sokféle fajtája létezik. Alapvetõen az aktív és a passzív rendszerek ismeretesek. Az aktív chipek önálló energiaforrással rendelkeznek, ezért az olvasóval történõ kommunikációjuk azon alapul, hogy a tárolt adatokat rádióhullámokkal maguk sugározzák az olvasó felé. Ehhez képest a passzív „tag” önálló energiaforrással nem bír, az olvasó által kibocsátott hullámokat veri vissza. Amikor a passzív RFID egy olvasó hatókörébe ér, az olvasó által kibocsátott rádiójelek ébresztik fel álmából, és ennek hatására közvetíti a tárolt információkat. Az aktív eszköz képes arra, hogy nagyobb távolságról adjon jelet magáról, a passzív eszköz ellenben jóval kisebb és olcsóbb. A technológia távlatai ma még beláthatatlanok. A beléptetõ rendszerek már számos helyen alkalmazzák a technológiát, más területek jelenleg is tesztelés alatt állnak. Vannak olyan ipari és kereskedelmi szektorok, ahol az RFID címkék és chipek használata már mindennapos gyakorlat. A kereskedelem és a logisztikai rendszerek kétségkívül haszonélvezõi az RFID technológiának, hiszen a termék – például egy jármû – az elõállítástól, a szállításon át, egészen a raktárakig követhetõ, és a teljes áru- és raktárkészlet naprakész megfigyelése elvégezhetõ a termékek rádiófrekvenciás azonosításával. Ezentúl az RFID technológia alkalmas a hibás, valamint a lejárt szavatosságú termék raktárkészletbõl való kiszûrésére is. A jármûvek elleni lopásvédelem egyik eszköze is lehet az RFID technológia, de a közlekedésben az utazáshoz használatos kártyákon túl, az autópályadíjak megfizetésének is mindennapos eszköze lehet. Az RFID technológia repülõtereken is alkalmazható helymeghatározásra és nyomkövetésre: az utas poggyászára helyezett RFID a csomag, a beszállókártya RFID-vel való ellátása pedig az utas helyzetének megállapítására ad lehetõséget. Októberben hazai és nemzetközi híradásokból értesült a biztos arról, hogy a debreceni repülõtéren az utasok nyomon követését szolgáló rendszert kívánnak kipróbálni a közeljövõben. Az utasok helyzete egy címke segítségével határozható meg, melyet felvételkor kapnának meg. A repülõtéren csak a technológia tesztelésére kerül sor, utasok elõl elzárt területen; a folyamatban csak a fejlesztõk vesznek részt, utasok nem. (1624/A/2006) Az egészségügyi szektor, ideértve a gyógyszeripart is, számtalan kiaknázatlan lehetõséget rejt. A gyógyszerek egyedi azonosítóval való ellátása útján elkerülhetõk lennének a gyógyszerhamisítások, az anyagszállításból eredõ veszteségek, és a gyógyszer származásának hitelt éremlõ igazolása is megvalósíthatóvá válna. Az egészségügyi ellátórendszer nyitott a technológia iránt, és az alkalmazás terén ígéretesek a kilátások. Az orvos kórházon belüli helyzetének meghatározása a sürgõsségi ellátásokat könnyíti meg, az eszközökbe, mûszerekbe való beépítés az operáció során elkövetett mûhibákat segít kiküszöbölni, és a beteg személyazonosságának – különösen öntudatlan állapotban fontos – meghatározását segítheti. Ez utóbbi már a bõr alá ültetett chipek világába kalauzol bennünket. A fentiek csak példák, a technológia lehetséges alkalmazási területeit lehetetlen számba venni. Alkalmazható bankjegyeken a hamisítások elkerülése és kiszûrése érdekében, az útlevelek esetében a biometrikus azonosítók tárolására és különféle készpénz-helyettesítõ kártyarendszerekben is. Egyes svájci és osztrák sípályákon a liftek használatára jogosító kártyák tartalmaznak azonosító chipet, melyek leadásakor a síelõ megkapja napi statisztikáját: mennyit síelt, milyen magasságot tett meg, mennyit pihent. A rendszer lényegében a pályákon elhelyezett olvasók adatait összesíti. A rádiófrekvenciás azonosítási technológia kihívást jelent az adatvédelem számára, mert nem csupán tárgyak és áruk, hanem személyek ellenõrzésére, azonosítására és helyzetének nyomon követésére is lehetõséget ad. Az adatvédelem felõl közelítve igazi kétarcú jelenséggel van dolgunk, mert a technológia az adatkommunikáció terén kézzelfogható elõnyöket ígér, és mégis reális veszélyt jelent az egyén magánszférájára és a személyes adatok védelméhez fûzõdõ jogára. Az Európai Unió adatvédelemmel foglalkozó 29-es munkacsoportja 2005. január 19-én adta közre azt a munkaanyagot, amelyben az RFID technológia jellemezõinek és alkalmazásának körülményeire tekintettel megfogalmazta azokat az elvárásokat, amelyeket a technológia fejlesztõinek és alkalmazóinak szem elõtt kell tartaniuk a magánélethez, valamint a személyes adatok védelméhez fûzõdõ jog védelme érdekében. Az RFID technológia alkalmazása ugyanis meghatározott területeken személyes adatok gyûjtésével és kezelésével járó mûvelet, ezért a rádiófrekvenciás azonosítási rendszerben az adatvédelmi elõírásokat figyelembe kell venni – hiszen a chipen személyes adatok is tárolhatók. A másik alkalmazási kör, ha a technológia személyek ellenõrzésére szolgál (például gyermekek vagy rabok esetében). Az új technológia elterjedése elõtt az adatvédelemnek a tájékoztatásra kell helyeznie a hangsúlyt. Ez nem csupán az adatvédelmi biztosnak, hanem a technológia fejlesztõinek, a rendszer üzemeltetõinek és forgalmazóinak is feladata. Ez nemcsak arra irányul, hogy az érintettek megismerkedjenek a technológiával, de lehetõséget kell adni arra is, hogy az 2007/67/II. szám egyes konkrét alkalmazásokról tájékoztatást kapjanak. Lényeges szerephez juthatnak a magánszférát védõ módszerek, mint például a chip deaktiválásának lehetõsége vagy olvasásának átmeneti korlátozása. Fokozott figyelmet kell fordítani az adatbiztonsági követelményekre is, elsõsorban arra, hogy az információkat illetéktelenek ne olvashassák. Az RFID technológia más, információs társadalomban született és születõ technológiákhoz hasonlatosan az információk gyorsabb és hatékonyabb feldolgozására épít. Ezek a rohamosan fejlõdõ eszközök újra meg újra kihívást jelentenek az adatvédelem számára, mert az egyén magánszférája, az a szféra, amely technikai eszközök által érintetlen, egyre szûkül. Az adatvédelem sok esetben egy újszülött technológia mellett csupán bábáskodhat, és preventív intézkedésekkel a helyes fejlõdési irányba terelheti. Adatokkal és információkkal terhes világban élünk, amely egyszerre tágítja elõttünk a horizontot, információk és ismeretek kincsestára tárul fel elõttünk, mégis meztelennek érezzük magunkat, amikor magánéletünk legbensõbb titkai személyes adatok formájában különféle adatkezelések rekordjaivá válnak. Az elõbb említett „bõr alá ültetett chip” talán túlzott aggodalomnak tûnhet – ennek ellentmond az, hogy az Amerikai Egyesült Államokban ez már olyan szinten valóság, hogy egyes tagállamokban törvény tiltja alkalmazásukat. Nagy állami (önkormányzati) adatkezelések A Központi Adatfeldolgozó, Nyilvántartó és Választási Hivatal A korábban a belügyminiszter alá tartozó Központi Adatfeldolgozó, Nyilvántartó és Választási Hivatal (továbbiakban: Központi Hivatal) 2006-ban országos hatáskörû szervként a Miniszterelnöki Hivatalt vezetõ miniszter irányítása alá került. A szervezet adatkezelését érintõ panaszok, észrevételek száma a nyilvántartásokban tárolt hatalmas mennyiségû személyes adathoz képest évrõl évre folyamatosan csökkenõ tendenciát mutat. A panaszosok közül a név- és lakcímadatok direkt marketing célú felhasználását kifogásolták legtöbben, az esetek zömében azonban jogszerûnek bizonyult e szervezetek eljárása. (102/A/2006, 123/A/2006, 1639/A/2006) Egy polgár aziránt érdeklõdött, hogy személyes adatait a személyi adat- és lakcímnyilvántartásból rosszakarója, aki a Bevándorlási és Állampolgársági Hivatalban dolgozik, jogszerûen megszerezheti-e.

Source: https://magyarkozlony.hu/hivatalos-lapok/06643edaa121e7336c5ff0f9063fa23e5b48c5c1/dokumentumok/6328cf126a7c5b4a7cece8817a2ce4f3d346d93f/letoltes